آشیق علعسگر

آشیق علعسگر (Aşıq Ələsgər)(مارس 1821، آغ‌کیلسه – مارس 1926Ашуг Алескер // Большая советская энциклопедия: [в 30 т.] / под ред. А. М. Прохорова — 3-е изд. — М.: Советская энциклопедия, 1969.Ашуг Алескер // Большая советская энциклопедия: [в 30 т.] / под ред. А. М. Прохорова — 3-е изд. — М.: Советская энциклопедия, 1969.، آغ‌کیلسه، یئنی بیاضیت قزاسی) — آذربایجانین اوستاد آشیغی.     

 یاشاییشی 
  آشیق علعسگر 1821-جی ایلده گؤیچه ماحالی‌نین آغ کیلسه کندینده آنادان اولموشدور. آتاسی آلممّد کندین حؤرمتلی شخص‌لریندن ساییلیردی؛ اساس مشغولیتی دولگرلیک ایدی. عئینی زاماندا، بداهتاً سؤز دئمک، شعیر قوشماق ایستعدادی واردی. آرا-سیرا قوشما، بایاتی، گرایلی سؤیله‌یردی.  

  آلممّد کیشی‌نین عاییله‌سی بؤیوک ایدی: دؤرد اوغلو، ایکی قیزی واردی. اوشاق‌لارینی ساخلاماق اوچون او، جاوانشیر ماحالی‌نین مئشه لریندن قورو آغاج، اودون داشیییر، گؤیچه ماحالی‌نین کندلرینده ساتیر، 8 نفر کولفتینی بیر قارین آج، بیر قارین توخ دولاندیریردی.  

  اوشاق‌لاری بؤیودوکجه آلممّد کیشی نین قایغی‌لاری دا چوخالیردی. آرتیق او، عاییله‌سی‌نین احتیاج‌لارینی اؤده‌یه بیلمیر، تئز-تئز مادشی چتینلیک قارشیسیندا قالیردی. بونا گؤره ده بؤیوک اؤولادی علعسگری 14 یاشیندا کربلایی قوربان آدلی بیر وارلی‌یا نؤکر وئریر. علعسگر 2 ایل کربلایی قوربانین حَیَطینده نؤکرچی‌لیک ائدیر.  

  طبیعتجه مولاییم، اینسانپرور بیر شخص اولان کربلایی قوربانین صحنه‌بانی آدیندا 10–12 یاشلی بیر قیزی واردی. یئنی‌یئتمه علعسگرله اونون آراسیندا مهریبان، صمیمی موناسیبت یارانمیش، اونلار بیر-بیرینی سئومیشلر. آنجاق کربلایی قوربانین محرم آدلی بیر قارداشی واردی. وار-دؤولتی چوخ اولدوغونا گؤره ماحالدا اونا " پوللو محرم "  دئییردیلر. او، صحنه‌بانینی اؤز اوغلونا آلماق ایسته ییردی. بونا گؤره گنجلرین بیر-بیرینه اولان محبتیندن خبر توتان کیمی علعسگری کربلایی قوربانین حَیَطیندن قوودورور. صحنه‌بانینی ایسه اؤز اوغلونا آلیر. اوشاقلیق و یئنی‌یئتمه‌لیک ایل‌لرینی آغ‌کیلسه‌ده کئچیرن آشیق علعسگر خوصوصی تحصیل آلا بیلمه‌میشدی. او، صنعتین سیرلرینی کند جاماعاتی نین ایچینده، ائل صنعتکارلاری نین و آغ ساققال‌لاری‌نین یانیندا اؤیرنمیشدی. هله کیچیک یاشلاریندان تئز-تئز موختلیف مجلیس‌لره گئدن علعسگر موللالارین حادیثه‌لرینه، درویش‌لرین ناغیل‌لارینا، آشیق‌لارین داستان‌لارینا هوسله قولاق آسیر. گوجلو یادداشی اولدوغوندان ائشیتدیگی صؤحبت‌لرین هامیسینی حافیظه‌سینده ساخلایار، سونرا هئچ بیر چتینلیک چکمه‌دن باشقالارینا دانیشاردی.  

 بیرده باخ 
ادبی تنقیدچی
ادبیات تاریخی
ادبیات آخیملاری
 اتک یازی‌لار 

 ائشیک باغلانتی‌لار 

بؤلمه:یازیچیلار
بؤلمه:آشیقلار